Львов Арена

**«Львов Арена»** () — Львов (Украина) ҡалаһында футбол стадионы, 2011 йылдың  29 октябрендә асыла. Стадион  2012 йылда  футбол буйынса Европа чемпионатын ҡабул итә. Украина премьер-лигаһы клубының   үҙ майҙаны «Львов».

## История

### Исеме
Төҙөлөү этабында  исеменең төп варианты   «Лемберг» була (нем.Lemberg, ҡаланың немец исеменән), әммә был тәҡдим тиҙҙән кире ҡағыла. 2010 йылдың июнендә Львов ҡалаһы башлығы Андрей Садовый  яңы стадионды атау буйынса   халыҡ-ара компаниялар Львов стадионына исем биреү хоҡуғы буйынса аукционда ҡатнаша,  тип хәбәр итә. Садовый хәбәр иткәндән һуң БЮТ фракцияһы депутаттарының береһе   (ул саҡта ул Львов өлкә советында өстән бер тауышҡа эйә була) Степан Бандера тип атарға тәҡдим итә. Декабрь айында Садовый «Львов Арена» исемен иғлан итә.

### Проекттың тасуирламаһы
Проект Европала иң заманса булған  5-быуын стадионын төҙөүҙе күҙаллай. Стадиондың проектын   «Альберт Виммер конструкторлыҡ бюроһы» төҙөй, ул футбол буйынса 2008 йылда Австрияла Европа чемпионаты өсөн, шулай уҡ Варшавала Евро-2012 үткәреү өсөн стадиондар проектлаған. Австриялылар менән стадион өҫтөндә Львов фирмаһы  «Арника» эшләй. Генераль подрядсыһы — «Альтком» (Донецк).

Стадиондың һыйҙырышлығы  — 915 34 урын, шуларҙың яҡынса 425 урыны — өсөнсө кимәлдә  VIP-зонала  (ресторан) ҡунаҡтар өсөн, 14 скайбокс зонаһында  168 урын  (скайбокс 12 кешене һыйҙыра) һәм дүртенсе кимәлдә 24 урынлыҡ  президент номеры. Шулай уҡ «пандус» аҫтында  400 урынға Фан-кафе урынлаша. Львов стадионының  бөтәһе дүрт ҡаты бар, беренсе ҡаты ер аҫты паркингы өсөн тәғәйенләнгән, башҡа ике ҡаттары  ике яруслы  трибуна, VIP-сектор һәм башҡа ярҙамсы бүлмәләр өсөн тәғәйенләнә.  Тамашасылар урыны конструкцияһы  тамашасыларҙың яланда барлығының максималь эффектын булдыра.  Яланды заманса яҡтыртыу   сифатлы фото - һәм видео-фильмды тәьмин итә.

Проектланған стадион УЕФА-ның бөтә функциональ талаптарына, шул иҫәптән яҡтыртыу системаһына,  тауыш, телекоммуникация, хәүефһеҙлек һәм файҙаланыу талаптарына тап килә. Стадиондың ике экраны бар — төньяҡта һәм көньяҡта. Стадионға төп үтеп йөрөү урыны йәмәғәт туҡланыуын урынлаштырырлыҡ итеп ҡоролған.  Бер үк ваҡытта ул хәүефһеҙлек системаһында мөһим булып тора,  сөнки тамашасыларҙы тиҙ эвакуацияларға мөмкинлек бирә. 

Инвалидтар өсөн махсус туҡталҡалар ҡаралған, ә аренаның төньяҡ яғынан пандустар системаһы йыһазландырылған.  Үрге секторҙарға  инвалидтар махсус лифттар ярҙамында күтәрелә ала. Шулай уҡ мөмкинлектәре сикләнгән кешеләр өсөн дә секторҙарҙа  50-шәр  урын ҡаралған, уларҙың ҡайһы берҙәре беренсе рәттәрҙә. Тамашасы  урындары япма аҫтында урынлашҡан, уларҙың бер өлөшө үтә күренмәле.  Киң мәғлүмәт саралары өсөн сектор ҡаралған, Евро-2012  тамамлағандан һуң  ул тамашасы өсөн ябай сектор итеп үҙгәртеп ҡорола. 

Стадион янында автомобилдәр парковкаһы өсөн  6000 м², шулай уҡ 1593 парковка урыны  VIP-ҡунаҡтар һәм хеҙмәтләндереү персоналы өсөн бүленгән. 

Стадион 2011 йылдың 15 ноябрендә  иптәштәрсә уйында асыла, унда Украина  йыйылма командаһы  Австрияны 2:1 иҫәбе менән еңә. 

### 2012 Европа чемпионаты уйындары
*Урындағы ваҡыт*

2012 йылдың көҙөнән  яңы аренала ҡуртым хаҡтары юғары булғанлыҡтан Львов «Карпаттары» «Львов Аренала» уйындарҙы үткәреүҙән туҡтай һәм элекке  «Украина» стадионына ҡайта.

## Квалификациянан мәхрүм итеү
2013 йылдың 27 сентябрендә ФИФА-ның дисциплинар комитеты 27 сентябрҙән алып  Рәсәйҙә 2018 йылғы донъя чемпионатына алдан квалификацион һайлап алыуҙарҙың  бөтә осоронда стадионды квалификацияһынан мәхрүм итеү тураһында ҡарар ҡабул итә. Ҡарар уйындарҙа фаерҙарҙы ҡулланыу тураһындағы FARE доклады нигеҙендә ҡабул ителә.

## Украинаның көнсығышындағы сәйәси хәлдәр арҡаһында  УЕФА-ның  рөхсәте
2014 йылдың 15 майында  Украинаның көнсығышында ҡораллы конфликт  арҡаһында  халыҡ-ара футбол матчтарын УЕФА эгидаһы аҫтында Украинаның тик ике стадионына — Киевта НСК «Олимпия»  һәм Львовта «Львов Арена»  ҡабул итергә рөхсәт була. 2014 йылдың 17 июлендә УЕФА шулай уҡ  Одессала, Днепропетровскта Европа кубогы матчтарын үткәрергә мөмкинлек бирә. Әммә аҙаҡ «Копенгаген» футбол клубының  Днепропетровск ҡалаһына барыуҙан баш тартыуы арҡаһында был ҡалала уйындарҙы үткәреүҙе тыя һәм Днепр — Копенгаген Чемпиондары Лигаһының 3-сө квалификациялы раундын  Львовта йәки Киевта үткәрергә тәҡдим итә.  «Днепр» Киевты һайлай. Бер аҙҙан уйындарҙы Одессала үткәреү тағы тыйыла «Львов  Арена» Украина чемпионаты  һәм Донецк «Шахтёры» өсөн Европа кубогы уйындарын үткәреү  урыны була.  УЕФА эгидаһы аҫтындағы уйындар ФИФА  санкцияларына  эләкмәй.

## Иҫкәрмәләр


## Һылтанмалар

* Официальный сайт Арены Львов 
* Сколько стоят украинские стадионы для Евро-2012?